
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 77 


26 Απριλίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

125. Συμμετοχή του Ιδρύματος Κοινωνικών Ασφαλί¬ 

σεων (Ι.Κ.Α) στις δαπάνες λειτουργίας Υπηρε¬ 
σιών του Ελεγκτικού Συνεδρίου. 1 

126. Ίδρυση Ενορίας του Ιερού Ναού «Αγίων Κων/νου 

και Ελένης» της Ιερός Μητροπόλεως Ηλείας 
στον Δήμο Γαστούνης. 2 

127. Μετατροπή σε γυναικεία Κοινοβιακή, της αν- 

δρώας Ιερός Κοινοβιακής Μονής Αγίου Αθανα¬ 
σίου Αγκαθιάς της Ιερός Μητροπόλεως Βέροιας 
και Ναούσης. 3 

128. Τροποποίηση αναλυτικών προγραμμάτων σχολι¬ 


κών μονάδων Δευτεροβάθμιας Εκπαίδευσης. . 4 
129. Κατάργηση του Η’ Λιμενικού Τμήματος του Κε¬ 
ντρικού Λιμεναρχείου Πειραιά και τροποποίηση 
της περιφέρειας δικαιοδοσίας των Α’ και Β' Λιμε¬ 
νικών Τμημάτων του Κεντρικού Λιμεναρχείου 

Πειραιά. 5 

ΔΙΟΡΘΩΣΕΙΣ ΣΦΑΛΜΑΤΩΝ 
Διορθώσεις σφαλμάτων στο Π.Δ. 85/1995 αρμοδιότη¬ 
τας Υπουργείου ΠΕ.ΧΩ.Δ.Ε. 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 125 (1) 


Συμμετοχή του Ιδρύματος Κοινωνικών Ασφαλίσεων (Ι.Κ.Α) 

στις δαπάνες λειτουργίας Υπηρεσιών του Ελεγκτικού 

Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Ν.Δ/τος 1265/1972 
«περί ελέγχου των δαπανών του Κράτους, των Οργανι¬ 
σμών Τοπικής Αυτοδιοικήσεως και άλλων ΝΠΔΔ ως και 
των λογαριασμών των δημοσίων υπολόγων (ΦΕΚ 197) 
όπως συμπεριελήφθη στο άρθρο 89 του Π.Δ. 774/80 
(ΦΕΚ 189). 

2. Την Φ21 /7Θ2/94 (ΦΕΚ 902 τ.Β') κοινή απόφαση του 
Υπουργού Δικαιοσύνης και του Υφυπουργού Υγείας, Πρό¬ 
νοιας και Κοινωνικών Ασφαλίσεων, για διενέργεια κατα¬ 
σταλτικού ελέγχου στις έδρες των 16 Περιφερειακών 
Υποκαταστημάτων του Ιδρύματος Κοινωνικών Ασφαλί¬ 
σεων. 

3. Τις διατάξεις του άρθρου 27 του Ν. 2081/92 (ΦΕΚ 
154Α). 


4. Την αριθμ. 2024/26.10.93 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
Φοίβο Ιωαννίδη (ΦΕΚ 833/26.10.93). 

5. Το γεγονός ότι από τις διατάξεις του παρόντος επιβα¬ 
ρύνεται ο προϋπολογισμός του ΙΚΑ για το έτος 1995 κατά 
είκοσι εκατομμύρια (20.000.000) δρχ. Για την κάλυψη της 
ανωτέρω δαπάνης έχει εγγράφει η σχετική πίστωση στον 
προϋπολογισμό του ΙΚΑ (Κ.Α. 0261). 

6. Την 64/1995 γνωμοδότηση του Συμβουλίου της Επι¬ 
κράτειας με πρόταση του Υπουργού Οικονομικών και του 
Υφυπουργού Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στις έδρες των 16 Πε¬ 
ριφερειακών Υποκαταστημάτων του Ιδρύματος Κοινωνι¬ 
κών Ασφαλίσεων, για την διενέργεια κατασταλτικού ελέγ¬ 
χου των οικονομικών διαχειριστικών χρήσεων ετών 1980 
έως και 1991, βαρύνει εξ ολοκλήρου τον προϋπολογισμό 
του νομικού τούτου προσώπου. 

2. Η δαπάνη της προηγουμένης παραγράφου ορίζεται 
στο ποσό των είκοσι εκατομμυρίων (20.000.000) δραχ¬ 
μών. 

3.0 χρόνος ελέγχου των παραπάνω χρήσεων δεν δύνα- 
ται να υπερβαίνει τους δώδεκα (12) μήνες. 

Άρθρο 2 

Η ισχύς των διατάξεων του παρόντος αρχίζει από της 
δημοσιεύσεως του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΒΑΣ, ΠΡΟ/ΜΛΣ & ΚΟΙΝ. Λ/ΣΕΟΝ 

ΑΛΕΞ. ΠΑΠΑΔΟΠΟΥΛΟΣ ΦΟΙΒΟΣ Κ2ΑΝΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 126 (2) 

Ίδρυση Ενορίας του Ιερού Ναού «Αγίων Κων/νου και Ελέ¬ 
νης» της Ιερός Μητροπδλεως Ηλείας στον Δήμο Γα- 
στούνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παράγρ. 2 του Ν. 590/77 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/77, σε συνδυασμό με τις διατάξεις των 
άρθρων 2 και 3 του 8/79 Κανονισμού της Ιεράς Συνόδου 
της Εκκλησίας της Ελλάδος «περί Ναών και Ενοριών» 
(ΦΕΚ 1/80). 

2. Το άρθρο 29Α του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν.2081/1992 (Α’ 
154). 

3. Την υπ’ αριθμ. 26η /8η/11.10.94 σύμφωνη γνώμη 
του Μητροπολιτικού Συμβουλίου της Ιεράς Μητροπόλεως 
Ηλείας. 

4. Το γεγονός ότι παρήλθε άπρακτη η κατ’ άρθρο 36 πα¬ 
ράγρ. 2 του Ν. 590/77 μηνιαία προθεσμία, για την γνωμο¬ 
δότηση του Δημοτικού Συμβουλίου Γαστούνης. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

6. Την 106/1995 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Αγίων Κων/νου και 
Ελένης», της Ιεράς Μητροπόλεως Ηλείας, στον Δήμο της 
Γ αστούνης. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 127 (3) 

Μετατροπή σε γυναικεία Κοινοβιακή, της ανδρώας Ιεράς 
Κοινοβιακής Μονής Αγίου Αθανασίου Αγκαθιάς της Ιε¬ 
ράς Μητροπόλεως Βέροιας και Ναούσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παράγρ. 3 του Ν. 590/77 
«περί του Καταστατικού χάρτου της Εκκλησίας της Ελλά¬ 
δος» (ΦΕΚ 146/77). 

2. Το άρθρο 29Α του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν. 2081/1992 (Α’ 
154). 

3. Τη σύμφωνη γνώμη του Σεβασμιωτάτου Μητροπολί¬ 
του της Ιεράς Μητροπόλεως Βέροιας και Ναούσης, που 
περιλαμβάνεται στο αριθμ. 317/28.11.1994 έγγραφό 
του. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
9.12.1994 και περιέχεται στο αριθμ. 3711/1393/ 


19.12.1994 έγγραφό της. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 119/1995 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Μετατρέπεται σε γυναικεία Κοινοβιακή η ανδρώα Ιερά 
Κοινοβιακή Μονή «Αγίου Αθανασίου»Αγκαθιάς, της Ιεράς 
Μητροπόλεως Βέροιας και Ναούσης. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 128 (4) 

Τροποποίηση αναλυτικών προγραμμάτων σχολικών μονά¬ 
δων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6, της παραγράφου 5 του 
άρθρου 7 και της παραγράφου 9 του άρθρου 8 του Νόμου 
1566/1985 (ΦΕΚ 167 τ.Α') «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις». 

2. Την αριθμ. 22/1994 πρόταση του Παιδαγωγικού Ιν¬ 
στιτούτου. 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

4. Την αριθμ. 47/95 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων αποφασίζουμε: 

Άρθρο μόνο 

Το αναλυτικό πρόγραμμα του μαθήματος ΠΟΛΙΤΙΚΗ ΟΙ¬ 
ΚΟΝΟΜΙΑ 4ης Δέσμης όπως αυτό καθορίζεται με τις δια¬ 
τάξεις του άρθρου 5 του Π.Δ/τος 451 /1993 (ΦΕΚ 187 
τ.Α’) τροποποιείται ως εξής: 

Α. Σκοπός 

Σκοπός του μαθήματος της Πολιτικής Οικονομίας είναι 
να αποκτήσουν οι μαθητές γνώσεις γύρω από βασικές Οι¬ 
κονομικές έννοιες και να κατανοήσουν τον τρόπο λειτουρ¬ 
γίας της Οικονομίας καθώς και τη σημασία της. 

Β. Διδακτέα ύλη 

Διδάσκεται 4 ώρες την εβδομάδα από την αρχή ως το 
τέλος της διδασκαλίας των μαθημάτων. 

ΜΙΚΡΟΟΙΚΟΝΟΜΙΑ 

1. Το αντικείμενο της Πολιτικής Οικονομίας 

Να αντιληφθούν οι μαθητές τη χρησιμότητα της Πολιτι¬ 
κής Οικονομίας, τα οικονομικά προβλήματα τα οποία η 
επιστήμη αυτή προσπαθεί να επιλύσει και τη σχέση της με 
τις άλλες επιστήμες. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

2. Εισαγωγικές έννοιες 

-Τα προϊόντα 
-Η αγορά 

-Επιχειρήσεις, Κράτος, Νοικοκυριά 
-Οι συντελεστές της παραγωγής 
-Ο καταμερισμός των έργων 
-Το χρήμα 

-Η έννοια του κόστους 
-Η καμπύλη παραγωγικών δυνατοτήτων 
-Το οικονομικό κύκλωμα 
-Το κύριο οικονομικό πρόβλημα 
-Η ιδιοκτησία των συντελεστών παραγωγής 
Να κατανοήσουν τις εισαγωγικές οικονομικές έννοιες 
και να αποκτήσουν ένα υπόβαθρο γνώσεων απαραίτητο 
για τις παραιπέρα οικονομικές αναλύσεις. 

3. Ο ρόλος του κράτους στην οικονομία 

Να συνειδητοποιήσουν οι μαθητές το ρυθμιστικό ρόλο του 
κράτους στη λειτουργία της οικονομίας. 

4. Οι ανάγκες των ατόμων και η ζήτηση των αγαθών - 
ελαστικότητα της ζήτησης. 

Να κατανοήσουν ότι το βασικό αντικείμενο της Μικροοι¬ 
κονομίας είναι η μελέτη του μηχανισμού με τον οποίο σχη¬ 
ματίζονται οι τιμές των αγαθών στην αγορά. Να αποκτή¬ 
σουν ευχέρεια στη διαγραμματική και λεκτική περιγραφή 
και αιτιολόγηση των μεταβολών της ζήτησης και της ζη¬ 
τούμενης ποσότητας. Να καταλάβουν την έννοια της ελα¬ 
στικότητας της ζήτησης και να είναι σε θέση να την υπο¬ 
λογίζουν. 

5. Η οργάνωση των επιχειρήσεων 

Να μάθουν τους τομείς της παραγωγής και να μπορούν 
να κατατάξουν διάφορες επιχειρήσεις στον τομέα που 
ανήκουν. Να γνωρίζουν τις κυριότερες μορφές εταιρειών 
και τα πλεονεκτήματα και μειονεκτήματα καθεμιάς από 
αυτές. 

0. Η παραγωγή της επιχείρησης 

Να αντιληφθούν τη σημασία του παράγοντα χρόνος 
στην παραγωγική διαδικασία καθώς και τις έννοιες της συ¬ 
νάρτησης παραγωγής, και του συνολικού, μέσου και ορια¬ 
κού προϊόντος. Να μπορούν να υπολογίζουν με ευχέρεια 
τα πιό πάνω μεγέθη και να σχεδιάζουν τις αντίστοιχες κα¬ 
μπύλες. Τέλος, να κατανοήσουν τη σημασία του νόμου τις 
φθίνουσας απόδοσης και την επίδραση της τεχνολογίας 
στη συνάρτηση παραγωγής. 

7. Το κόστος παραγωγής 

Να κατανοήσουν την έννοια και τη συμπεριφορά του κό¬ 
στους παραγωγής των αγαθών τόσο στη βραχυχρόνια όσο 
και στη μακροχρόνια περίοδο παραγωγής. Να μπορούν να 
υπολογίζουν με ευχέρεια τα διάφορα είδη κόστους, να 
σχεδιάζουν τις αντίστοιχες καμπύλες και να περιγράφουν 
με λόγια την πορεία τους. 

8. Η προσφορά των αγαθών - Ελαστικότητα της προ¬ 
σφοράς 

Να καταλάβουν οι μαθητές πως προκύπτει η ατομική και 
η αγοραία καμπύλη προσφοράς, να τις σχεδιάζουν και να 
τις περιγράφουν. Να μπορούν να διακρίνουν τις μεταβο¬ 
λές στην προσφερομένη ποσότητα και στην προσφορά και 
να τις απεικονίζουν σε διαγράμματα. Να καταλάβουν επί¬ 
σης την έννοια της ελαστικότητας της προσφοράς και να 
μπορούν να την υπολογίζουν. 

9. Ο προσδιορισμός των τιμών 

Να κατανοήσουν σε βάθος πως οι δυνάμεις της 


προσφοράς και της ζήτησης προσδιορίζουν μία τιμή για 
κάθε αγαθό στην ελεύθερη αγορά, μέσα από το μηχανι¬ 
σμό των πλεονασμάτων και ελλειμάτων. Να μπορούν να 
υπολογίζουν την τιμή και την ποσότητα ισορροπίας καθώς 
και τα πλεονάσματα και ελλείμματα, αριθμητικά σε πίνα¬ 
κες δεδομένων, διαγραμματικά και αλγεβρικά. 

10. Η συμπεριφορά της επιχείρησης στην αγορά 

Να μάθουν τις μορφές αγοράς, τα χαρακτηριστικά τους 
και τη συμπεριφορά της επιχείρησης σε καθεμία από αυ¬ 
τές. Να υπολογίζουν τη συνολική, μέση και οριακή πρό¬ 
σοδο, να σχεδιάζουν και να περιγράφουν τις αντίστοιχες 
καμπύλες και να προσδιορίζουν το σημείο ισορροπίας της 
επιχείρησης. 

11. Οι τιμές των συντελεστών της παραγωγής 

Να μάθουν οι μαθητές πως προσδιορίζονται οι τιμές των 
παραγωγικών συντελεστών από την προσφορά και τη ζή¬ 
τηση που υπάρχει γι’ αυτούς στις αντίστοιχες αγορές. 

ΜΑΚΡΟΟΙΚΟΝΟΜΙΑ 

12. Το εθνικό προϊόν 

Να μάθουν πως να εκφράζεται και πως υπολογίζεται η 
συνολική παραγωγή μιας οικονομίας σε μια ορισμένη χρο¬ 
νική περίοδο. Να μπορούν να υπολογίζουν τα διάφορα συ¬ 
νολικά μεγέθη μιας οικονομίας. 

13. Κατανάλωση, αποταμίευση και επένδυση. 

Να μάθουν για τη συμπεριφορά και τη σημασία της κα¬ 
τανάλωσης, της αποταμίευσης και επένδυσης. Να μπο¬ 
ρούν να υπολογίζουν τη μέση και οριακή ροπή της κατανά¬ 
λωσης και της αποταμίευσης. Να μπορούν να σχεδιάζουν 
τις γραφικές παραστάσεις των συναρτήσεων κατανάλω¬ 
σης, αποταμίευσης και επένδυσης από πίνακες αριθμητι¬ 
κών δεδομένων. Να μπορούν να προσδιορίζουν αλγεβρικά 
τις συναρτήσεις κατανάλωσης και αποταμίευσης. 

14.0 προσδιορισμός του εισοδήματος και της απασχό¬ 
λησης. 

Να κατανοήσουν οι μαθητές την Κεϋνσιανή θεωρία του 
προσδιορισμού του εισοδήματος και της απασχόλησης. 
Να υπολογίζουν το εισόδημα ισορροπίας από πίνακα δε¬ 
δομένων και να το απεικονίζουν γραφικά. 

15. Χρήμα και Τραπεζικό Σύστημα 

Να κατανοήσουν τις λειτουργίες του χρήματος, τη λει¬ 
τουργία του τραπεζικού συστήματος καθώς και τη σχέση 
μεταξύ της αξίας του χρήματος και των τιμών των αγαθών. 

16. Οικονομικές διακυμάνσεις και πληθωρισμός 

Να γνωρίζουν οι μαθητές τις φάσεις των οικονομικών 
διακυμάνσεων, τα χαρακτηριστικά τους και τα αίτια που τις 
προκαλούν. Να μάθουν επίσης τι είναι ο πληθωρισμός, 
ποια τα αίτια που τον προκαλούν και ποιες οι συνέπειές 
του. 

17. Ο δημόσιος τομέας 

Να κατανοήσουν τη σημασία του δημοσίου τομέα στη 
λειτουργία της οικονομίας. Να μάθουν τις κατηγορίες των 
δημοσίων δαπανών, τις πηγές των δημοσίων, εσόδων τα 
είδη των φόρων και τι είναι ο κρατικός προϋπολογι¬ 
σμός. 

18. Διεθνείς οικονομικές σχέσεις 

Να αντιληφθούν οι μαθητές τις έννοιες συνάλλαγμα, 
συναλλαγματικές ισοτιμίες, ισοζύγιο πληρωμών, πως 
προσδιορίζεται η τιμή του συναλλάγματος και πως προκύ¬ 
πτουν τα οφέλη από τη διεξαγωγή του διεθνούς εμπορίου. 


3444-3448 


ΕΦΗΜΕΡΙΣ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΠΡΩΤΟ) 


19. Οικονομική ολοκλήρωσή και Ευρωπαϊκή Ένωση 

Να κατανοήσουν την έννοια της οικονομικής ενοποίη¬ 
σης καθώς και τα βασικά χαρακτηριστικά της Ευρωπαϊκής 
Ένωσης. 

20. Η Ελληνική Οικονομία 

Να δοθεί στους μαθητές μια σύντομη περιγραφή των 
βασικών χαρακτηριστικών στοιχείων και προβλημάτων της 
Ελληνικής Οικονομίας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 129 (5) 

Κατάργηση του Η' Λιμενικού Τμήματος του Κεντρικού Λι¬ 
μεναρχείου Πειραιά και τροποποίηση της περιφέρειας 
δικαιοδοσίας των Α' και Β' Λιμενικών Τμημάτων του Κε¬ 
ντρικού Λιμεναρχείου Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Το άρθρο 13 παρ. 1 του Ν. 672/77 «Περί τροποποιή- 
σεως και συμπληρώσεως του Ν.Δ. 530/70 «Περί Λιμενο¬ 
φυλάκων» και ετέρων τινών διατάξεων» (Α’ 235). 

2) Το άρθρο 1 παρ. 3 του Ν.Δ. 2504/53 «Περί συστά- 
σεως Λιμενικών Τμημάτων εν ταις περιφερείαις δικαιοδο¬ 
σίας των Κεντρικών Λιμεναρχείων» (Α' 208). 

3) Το άρθρο 29Α' του Ν. 1558/85 (Α’ 137) όπως προ¬ 
στέθηκε με το άρθρο 27 του Ν. 2087/92 (Α' 154). 

4) Το άρθρο 19 παρ. 2 του Ν. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

5) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6) Την με αριθμ. 4128/1 /95/9.2.95 πρόταση του Αρχη¬ 
γού του Λιμενικού Σώματος «Καράργηση του Η' Λιμενικού 
Τμήματος του Κεντρικού Λιμεναρχείου Πειραιά και τροπο¬ 
ποίηση της περιφέρειας δικαιοδοσίας των Α' και Β’ Λιμενι¬ 
κών Τμημάτων του Κεντρικού Λιμεναρχείου Πειραιά. 

7) Την αριθμ. 130/1995 γνωμοδότηση του Συμβουλίου 
της Επικρατείας μετά από πρόταση των Υπουργών Εμπο¬ 


ρικής Ναυτιλίας και Προεδρίας της Κυβέρνησης αποφασί¬ 
ζουμε: 

Αρθρο 1 

Το Η' Λιμενικό Τμήμα του Κεντρικού Λιμεναρχείου Πει¬ 
ραιά που είχε συσταθεί με το άρθρο 1 του Π.Δ. 267/74 (92 
Α') καταργείται. 

Άρθρο 2 

Οι περιφέρειες δικαιοδοσίας των Α' και Β' Λιμενικών 
Τ μημάτων του Κεντρικού Λιμεναρχείου Πειραιά που καθο¬ 
ρίστηκαν με τα Π.Δ. 267/74 και 250/85 τροποποιούνται 
ως ακολούθως: 

Α' Λιμενικό Τμήμα από το λιμενοβραχίονα Θεμιστοκλέ¬ 
ους συμπεριλαμβανόμενο μέχρι και τον λιμενοβραχίονα 
Βασ. Γεωργίου με τον περικλειόμενο εντός των ορίων αυ¬ 
τών λιμένα. 

Β' Λιμενικό Τμήμα από το λιμενοβραχίονα Βασ. Γεωρ¬ 
γίου, μη συμπεριλαμβανόμενο, μέχρι πέρατος των προ¬ 
βλητών Ικονίου συμπεριλαμβανομένων, καθώς και η νή¬ 
σος Ψυττάλεια. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβέρνησης, οπότε κα- 
ταργούνται και τα Π.Δ. 267/74 /92 Α’) και 250/85 (95Α ). 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΠΟΤΤΑΚΗΣ ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

1. Στο ΦΕΚ 52/τ. Α78.3.1995 όπου δημοσιεύθηκε το 
Π.Δ/γμα 85 «Τροποποίηση και συμπλήρωση του Π.Δ/τος 
23/1993 Προσαρμογή της Ελληνικής Νομοθεσίας για τα 
Δημόσια Έργα προς τις διατάξεις των οδηγιών 71/304, 
71/305, 78/669, 89/440 και 89/665 της ΕΟΚ» (Α' 8) γί¬ 
νονται οι ακόλουθες διορθώσεις: 

α) Στην παράγραφο 1 του προοιμίου του Π.Δ. στον τέ¬ 
ταρτο στίχο η λέξη «Συμμετοχής» διορθώνεται στην ορθή 
«Συμμετοχή». 

β) Στο άρθρο 4, στον 11 ο στίχο η φράση «προϋποθέσεις 
από τις οποίες διορθώνεται στην ορθή «προϋποθέσεις 
υπό τις οποίες». 

2. Η δημοσίευση του ίδιου Διατάγματος στο ΦΕΚ 53/τ. 
Α78.3.1995 θεωρείται ως μη γενομένη, εφόσον εκ παρα¬ 
δρομής απεστάλη δύο φορές για δημοσίευση στο Εθνικό 
Τυπογραφείο. 

(Από το Υ.ΠΕ.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


